Document ID: /roh_data/filtered/Billingualer_Corpus_interleaved-de-rm.jsonl.gz/1734

This is a text translated from German to Rumantsch Grischun.
Regierungsmitteilung vom 25. Februar 2010

Die Bündner Regierung hat an ihrer letzten Sitzung beschlossen, das Impulsprogramm für den Bündner Tourismus weiterhin zu unterstützen. Der Kanton leistet für die geplante Sommer- und Winterkampagne von Graubünden Ferien einen Beitrag von 790'000 Franken. Ausserdem hat sich die Regierung mit den Vernehmlassungen des Bundes zur Revision des Bundesgesetzes über Arzneimittel und Medizinprodukte sowie zum neuen Forschungs- und Innovationsförderungsgesetz befasst.

Impulsprogramm für Bündner Tourismus wird fortgesetzt

Der Kanton Graubünden unterstützt den Tourismus weiterhin mit einem Impulsprogramm in der Höhe von maximal 790'000 Franken. Dies hat die Bündner Regierung beschlossen. Dem Verein Graubünden Ferien werden für die geplante Sommerkampagne 545'000 und für die Winterkampagne 245'000 Franken zugesichert.

Die Fortsetzung des Impulsprogramms entspricht den im letzten Jahr beschlossenen Stabilisierungsmassnahmen für die Wirtschaft im Kanton. Eine Weiterführung des Impulsprogramms ist nach Meinung der Regierung aufgrund der positiven Erfahrungen des ersten Teils und aufgrund der Wichtigkeit des Tourismus für Graubünden angemessen. Bereits im Sommer 2009 hatte der Kanton einen ersten Teil des Impulsprogramms mit 600'000 Franken unterstützt. Aufgrund der anhaltenden schwierigen wirtschaftlichen Situation wird insbesondere die Sommersaison für den Tourismus eine Herausforderung. Graubünden Ferien will mit gezielten Marketingmassnahmen den Schwerpunkt auf die Bewerbung von Gästen setzen.

Vorbehalte gegen geplante Revision des Bundesgesetzes über Arzneimittel und Medizinprodukte

Die Bündner Regierung begrüsst die mit der geplanten Revision des Bundesgesetzes über Arzneimittel und Medizinprodukte angestrebte Verbesserung der Qualität und Sicherheit der Arzneimittel grundsätzlich. Nicht zustimmen kann die Regierung allerdings dem vorgeschlagenen Verbot des Selbstdispensationsrechts der Ärztinnen und Ärzte.

Ein solches Verbot würde die Arzneimittelversorgung der Bevölkerung erheblich verschlechtern, hält die Regierung in ihrer Vernehmlassungsantwort an den Bund fest. Auch würden die Verdienstmöglichkeiten der freipraktizierenden Ärztinnen und Ärzte und damit der Anreiz, im Kanton Graubünden eine Praxis für Allgemeinmedizin zu übernehmen oder zu eröffnen, verschlechtert. Ausserdem wäre es für viele Patientinnen und Patienten in verschiedenen Talschaften Graubündens mit erheblichem Aufwand verbunden, wegen eines Medikaments eine Ortschaft mit einer öffentlichen Apotheke aufsuchen zu müssen. Daher beantragt die Regierung, bei der Selbstdispensation die heutigen gesetzlichen Bestimmungen und die Autonomie der Kantone beizubehalten.

Regierung äussert sich zum neuen Forschungs- und Innovationsförderungsgesetz des Bundes

Die Finanzierungsvoraussetzungen des Bundes bei Forschungseinrichtungen und Hochschulen dürfen auf keinen Fall verschärft werden, wenn die Forschung in Graubünden weiterhin bestehen oder noch ausgebaut werden soll. Dies verlangt die Bündner Regierung in ihrer Vernehmlassungsantwort zur geplanten Totalrevision des Bundesgesetzes über die Förderung der Forschung und Innovation.

Von den vorgesehenen Veränderungen in der Finanzierung und Anerkennung gemäss Gesetzesentwurf werden die im Kanton ansässigen Forschungseinrichtungen direkt betroffen sein. Die Regierung fordert auch, dass die Ansiedlung weiterer Forschungseinrichtungen im Kanton durch das neue Gesetz nicht erschwert werden darf. Für die künftige wirtschaftliche Entwicklung des Kantons sind nämlich lokale Einrichtungen für Bildung, Forschung und Innovation eine unabdingbare Voraussetzung.

Aus Gemeinden und Regionen

Rothenbrunnen:

Die von der Gemeinde Rothenbrunnen am 7. Mai 2009 beschlossene Totalrevision der Ortsplanung wird genehmigt. Genehmigt wurde namentlich auch die von der Gemeinde erlassene Vorschrift zur Gewährleistung eines ausreichenden Angebotes an verfügbarem Bauland.

Saas i.P.:

Die am 20. November 2009 beschlossene Teilrevision des Baugesetzes der Gemeinde Saas i.P. wird genehmigt.

Schiers:

Die Teilrevision der Ortsplanung "Gebiet Palottis" der Gemeinde Schiers vom 28. November 2008 wird genehmigt.

Samnaun:

In ihrer Vernehmlassung an das Bundesamt für Verkehr zum seilbahnrechtlichen Konzessions- und Plangenehmigungsgesuch der Bergbahnen Samnaun AG vom 30. Oktober 2009 für den Bau und Betrieb einer 6er-Sesselbahn Alp Bella – Muller (Ersatzanlage) auf Gebiet der Gemeinde Samnaun beantragt die Regierung, die Konzession zu erteilen.

Kantonsbeiträge an verschiedene Institutionen

Schulheim Chur:

Die Sanierungsarbeiten im Untergeschoss des Schulheimes Chur werden genehmigt und mit einem kantonalen Baubeitrag von maximal 123'600 Franken unterstützt.

Strassenprojekte

Die Regierung hat insgesamt 1'670'000 Franken für den Bau und die Sanierung der folgenden Strassenabschnitte bewilligt:

- A13 Nationalstrasse: Belagsarbeiten Chur Süd – Trimmis und Grono – Soazza

Gremium: Regierung

Quelle: dt Standeskanzlei Graubünden

25.02.2010
Communicaziun da la regenza dals 25 da favrer 2010

En sia ultima sesida ha la regenza grischuna concludì da sustegnair vinavant il program d'impuls per il turissem grischun. Per la campagna da stad e d'enviern previsa da Grischun vacanzas paja il chantun ina contribuziun da 790'000 francs. Plinavant è la regenza s'occupada da las consultaziuns a la confederaziun tar la revisiun da la lescha federala davart ils medicaments ed ils products medicinals sco er tar la nova lescha davart la promoziun da la perscrutaziun e da l'innovaziun.

Il program d'impuls per il turissem grischun vegn cuntinuà

Il chantun Grischun sustegna vinavant il turissem cun in program d'impuls d'ina summa da maximalmain 790'000 francs. Quai ha concludì la regenza grischuna. A l'uniun Grischun vacanzas vegnan garantids 545'000 francs per la campagna da stad previsa e 245'000 francs per la campagna d'enviern.

La cuntinuaziun dal program d'impuls correspunda a las mesiras da stabilisaziun per l'economia dal chantun ch'èn vegnidas concludidas l'onn passà. Tenor l'avis da la regenza èsi adequat da cuntinuar cun il program d'impuls sin fundament da las experientschas positivas da l'emprima part e sin fundament da l'impurtanza dal turissem per il Grischun. Gia la stad 2009 aveva il chantun sustegnì l'emprima part dal program d'impuls cun 600'000 francs. Perquai che la situaziun economica è anc adina difficila, vegn cunzunt la stagiun da stad ad esser ina sfida per il turissem. Cun mesiras da marketing che han cleras finamiras vul Grischun vacanzas metter l'accent principal sin l'acquisziun da giasts.

Resalvas visavi la revisiun previsa da la lescha federala davart ils medicaments ed ils products medicinals

La regenza grischuna beneventa da princip la meglieraziun da la qualitad e la segirezza dals medicaments che la revisiun previsa da la lescha federala davart ils medicaments ed ils products medicinals vul cuntanscher. Ella na po dentant betg acceptar il scumond proponì da la consegna directa da medicaments tras las medias e tras ils medis.

In tal scumond pegiurass considerablamain il provediment da la populaziun cun medicaments, constatescha la regenza en sia resposta da consultaziun a la confederaziun. Er las pussaivladads da gudogn da las medias e dals medis che pratitgeschan en moda libra sminuissan ed ad ellas ed ad els mancass l'impuls per surpigliar u per avrir ina pratica da medischina generala en il chantun Grischun. Per bleras pazientas e per blers pazients en differentas vals dal Grischun fissi ultra da quai cumbinà cun grondas spesas, sch'ellas e sch'els stuessan sa render en in vitg cun in'apoteca publica pervia d'in medicament. Perquai propona la regenza da mantegnair – tar la consegna directa da medicaments – las disposiziuns legalas vertentas e l'autonomia dals chantuns.

La regenza prenda posiziun tar la nova lescha federala davart la promoziun da la perscrutaziun e da l'innovaziun

Las premissas federalas per finanziar instituts da perscrutaziun e scolas autas na dastgan en nagin cas daventar pli rigurusas, sche la perscrutaziun duai restar u vegnir extendida en il Grischun. Quai pretenda la regenza grischuna en sia resposta da consultaziun tar la revisiun totala previsa da la lescha federala davart la promoziun da la perscrutaziun e da l'innovaziun.

Las midadas previsas tenor il sboz da la lescha per la finanziaziun e per la renconuschientscha vegnan a pertutgar directamain ils instituts da perscrutaziun cun domicil en il chantun. La regenza pretenda er che la domiciliaziun d'ulteriurs instituts da perscrutaziun en il chantun na vegnia betg difficultada tras la nova lescha. Per il svilup economic futur dal chantun èn instituts locals da furmaziun, da perscrutaziun e d'innovaziun numnadamain ina premissa indispensabla.

Da vischnancas e da regiuns

Giuvaulta:

La revisiun totala da la planisaziun locala, concludida ils 7 da matg 2009 da la vischnanca da Giuvaulta, vegn approvada. Medemamain vegnida approvada è la prescripziun per garantir ina purschida suffizienta da terren da construcziun, relaschada da la vischnanca.

Saas:

La revisiun parziala da la lescha da construcziun da la vischnanca da Saas, concludida ils 20 da november 2009, vegn approvada.

Schiers:

La revisiun parziala da la planisaziun locala "Gebiet Palottis" da la vischnanca da Schiers dals 28 da november 2008 vegn approvada.

Samignun:

En sia consultaziun a l'uffizi federal da traffic concernent la dumonda dals 30 d'october 2009 da las telefericas Samignun SA da dar la concessiun tenor il dretg davart las telefericas e d'approvar ils plans per construir e per manar ina sutgera da 6 Alp Bella – Muller (implant da remplazzament) sin il territori da la vischnanca da Samignun, propona la regenza da dar la concessiun.

Contribuziuns chantunalas a differentas instituziuns

Scola-dimora a Cuira:

Las lavurs da sanaziun al plaun sutterran da la scola-dimora a Cuira vegnan approvadas e sustegnidas cun ina contribuziun chantunala da construcziun da maximalmain 123'600 francs.

Projects da vias

La regenza ha approvà totalmain 1'670'000 francs per construir e per sanar ils suandants trajects da vias:

- via naziunala A13: lavurs da cuvrida Cuira sid – Trimmis e Grono – Soazza

Gremi: regenza

Funtauna: rg chanzlia chantunala dal Grischun

25.02.2010